20 मिनु गो मो देंशा परमप्रभु यावे, आं परमप्रभु आ ङोंइती लोव़ पना पन, प्रार्थना पा, आं पाप नु आं मुर इस्राएली आन पशो पाप नेल्ल शोव़शा, आं परमप्रभु आ डांडा, आ मुर आन पर्बम पुंइना पुंइन, बाक्ङानु, 21 प्रार्थना पना पन, गो आं ङोंइती आं कोंइतीकेमी तशो मुर गाब्रीएल बेरशा आं नेक्था जाक्त। मेना नाक्दो ङा चढ़ेची ना जाक्शो बाक्त। दानीएल ८ः१६ 22 मिनु मेकोमी आं कली "दानीएल, मुल गो इ कली जोक्तीक तुइक्तीक नु रुप्तीक थुं गेथ जाक्ती। 23 मिनु गे गेना पुंइचा गोवी, मेना गो लोव़ का नेंता। मिनु गो इ कली मेको लोव़ शेंथ जाक्ती। मारदे हना गे शुश दाक्चा पुंइसीशो मुर बाक्नेवे। मेको लोव़ मिम्शा, मेको कोंइतीक रुपो।
